stanford-oval/wikipedia huggingface dataset:
โรงละครแกรมแมนส์ไชนิส
นันทนาการ

การพักผ่อนหย่อนใจเต็มรูป แบบของอาคารภายนอกและล็อบบีของโรงละครแกรมแมนส์ไชนิส มีอยู่ในสวนสนุกดิสนีย์ฮอลลีวูดสตูดิโอส์ที่วอลต์ดิสนีย์เวิลด์รีสอร์ตในเบย์เลก รัฐฟลอริดา เดิมทีสถานที่พักผ่อนหย่อนใจนี้เป็นที่ตั้งของ The Great Movie Ride ซึ่งเปิดพร้อมกับสวนสนุกในวันที่ 1 พฤษภาคม ค.ศ. 1989 และปิดในวันที่ 13 สิงหาคม ค.ศ. 2017 มีสถานที่ท่องเที่ยวแทนที่คือ Mickey & Minnie's Runaway Railway เปิดให้บริการเมื่อวันที่ 4 มีนาคม ค.ศ. 2020 นอกจากนี้ยังมี รอยทาบคอนกรีตบนทางเท้าตั้งแต่ปี ค.ศ. 1988–1995
โรงละครจีนจำลองขนาดย่อส่วนทั้งภายในและภายนอกสร้างขึ้นที่สวนสนุก Parque Warner Madrid ในซานมาร์ตินเดลาเวกาใกล้กรุงมาดริด ประเทศสเปน อาคารนี้จัดแสดงภาพยนตร์ที่เกี่ยวข้องกับวอร์เนอร์บราเธอส์ซึ่งก่อนหน้านี้คือเดอะ เลโก้ มูฟวี่และบริการนกกระสา เบบี๋เดลิเวอรี่ ในช่วงวันฮาโลวีน มีการฉายภาพยนตร์สยองขวัญสำหรับผู้เข้าพักที่มีอายุมากกว่า 18 ปี เช่น ศุกร์ 13 ฝันหวาน
ระเบียงภาพ

การตกแต่งภายในของโรงละครจีนก่อนการปรับปรุงใหม่
โรงละครจีนตอนกลางคืน
เพดานโรงละครจีน
รูปปั้นสิงโตผู้พิทักษ์ในสมัยราชวงศ์หมิง นอกโรงละครแกรมแมนส์ไชนิส
แหล่งข้อมูลอื่น

เว็บไซต์ทางการ
"Collection of photographs from Grauman's Chinese Theatre ceremonies, ca. 1937–1969". UCLA Library, Performing Arts Special Collections. Online Archive of California, California Digital Library.
Grauman's Chinese Theater "Trader Horn" program, MSS 2383 at L. Tom Perry Special Collections, Brigham Young University
Map and list of forecourt handprints at TCL Chinese Theatre
Grauman's Chinese Theatre Imprints at Classic Movie Hub
handprint & footprint Map
Rowe, Jim; Mason, Roberta. "Hollywood footprints". angelfire.com. สืบค้นเมื่อ November 19, 2020.
โรงเรียนกู่จานวิทยาคม

| โรงเรียนกู่จานวิทยาคม Kuchanwitthayakhom  School> ที่ตั้ง |
| --- | --- |
127 ม.3 ตำบลกู่จาน อำเภอเมือง ยโสธร 35110
ข้อมูล
ชื่ออื่น: ก.จ.
ประเภท: รัฐ
สถาปนา: 21 พฤษภาคม พ.ศ. 2523
หน่วยงานกำกับ: กระทรวงศึกษาธิการ
จำนวนนักเรียน: ประมาณ 180 คน (พ.ศ. 2561)
เพลง: มาร์ช ก.จ.
โรงเรียนกู่จานวิทยาคม (อังกฤษ: Kuchanwitthayakhom  School) อักษรย่อ (ก.จ.) เป็นโรงเรียนมัธยมศึกษาขนาดกลาง เป็นโรงเรียนเรียนใน สังกัดสำนักงานเขตพื้นที่การศึกษามัธยมศึกษาเขตที่ ๒๘ จังหวัดศรีสะเกษและยโสธร กระทรวงศึกษาธิการ ตั้งอยู่บ้านเลขที่ 127 ม.3 ตำบลกู่จาน อำเภอคำเขื่อนแก้ว จังหวัดยโสธร 35110
ประวัติ

โรงเรียนกู่จานวิทยาคม ก่อตั้งเมื่อวันที่ 21 มีนาคม 2523 มี นายเสมอ   วงศ์กมลาไสย ดำรงตำแหน่งผู้บริหารคนแรก จนได้รับโรงเรียนพระราชทาน เมื่อปี พ.ศ. 2526 ปัจจุบัน มีนักเรียนทั้งหมด 509 คน และเปลี่ยนจาก สำนักงานเขตพื้นที่การศึกษา ยโสธร เขต 1 เป็นสำนักงานเขตพื้นที่การศึกษามัธยมศึกษา เขต 28
รายนามครูใหญ่ อาจารย์ใหญ่ และผู้อำนวยการ

ตั้งแต่ก่อตั้ง จนถึงปัจจบัน โรงเรียนกู่จานวิทยาคม มีผู้บริหารโรงเรียนแล้วทั้งสิ้น 10 ท่านดังนี้
| ลำดับ | รายนาม | ตำแหน่ง | เริ่มวาระ | สิ้นสุดวาระ |
| --- | --- | --- | --- | --- |
| 1 | นายเสมอ   วงศ์กมลาไสย | ครูใหญ่ | พ.ศ. 2523 | พ.ศ. 2529 |
| 2 | นายเสถียร   สาสีมา | ครูใหญ่/อาจารย์ใหญ่ | พ.ศ. 2529 | พ.ศ. 2532 |
| 3 | นายชวดล   เพ็ญชรี | อาจารย์ใหญ่/ผู้อำนวยการโรงเรียน | พ.ศ. 2532 | พ.ศ. 2542 |
| 4 | นายวิชิต   ปุรินันท์ | ผู้อำนวยการโรงเรียน | พ.ศ. 2542 | พ.ศ. 2543 |
| 5 | นายลำพอง   ทองปน | ผู้อำนวยการโรงเรียน | พ.ศ. 2543 | พ.ศ. 2548 |
| 6 | นายอุดร   วิรุฬบุตร | ผู้อำนวยการโรงเรียน | พ.ศ. 2517 | พ.ศ. 2520 |
| 7 | นายอัศนีศักดิ์   ศิริชัย | ผู้อำนายการโรงเรียน | พ.ศ. 2548 | พ.ศ. 2551 |
| 8 | นายดิเรก   พราวศรี | ผู้อำนายการโรงเรียน | พ.ศ. 2551 | พ.ศ. 2553 |
| 9 | นายสุรชัย   โสภาพรม | ผู้อำนายการโรงเรียน | พ.ศ. 2554 | พ.ศ. 2555 |
| 10 | นายสมเกียรติ  เภานาง | ผู้อำนายการโรงเรียน | พ.ศ. 2556 | ปัจจุบัน |
โรคมือ เท้า และปาก

| โรคมือ เท้า และปาก (Hand, foot and mouth disease) |
| --- | --- |
ชื่ออื่น: Enteroviral vesicular stomatitis with exanthem

รอยโรคที่ปากของเด็กอายุ 11 เดือน
สาขาวิชา: โรคติดเชื้อ
อาการ: มีไข้, ผื่นแดงแบนหรือนูน อาจกลายเป็นตุ่มน้ำใส
ภาวะแทรกซ้อน: Temporary loss of nails, viral meningitis
การตั้งต้น: 3–6 วันหลังได้รับเชื้อ
ระยะดำเนินโรค: 1 สัปดาห์
สาเหตุ: Coxsackievirus A16, Enterovirus 71
วิธีวินิจฉัย: วินิจฉัยจากอาการหรือการตรวจเพาะเชื้อไวรัส
การป้องกัน: การล้างมือ
การรักษา: รักษาตามอาการ
ยา: ยาแก้ปวดลดไข้ เช่น ibuprofen
ความชุก: เกิดการระบาดเป็นครั้งๆ
โรคมือ เท้า และปาก (อังกฤษ: Hand, foot and mouth disease) เป็นโรคติดเชื้อในมนุษย์ เกิดจากไวรัสในแฟมิลีพิคอร์นาไวริดี ซึ่งสายพันธุ์ที่ทำให้เกิดโรคนี้ที่พบบ่อยที่สุดคือไวรัสคอกแซคกี เอ และ Enterovirus 71  เชื้อก่อโรคที่พบบ่อยที่สุดคือ ค็อกแซกกีเอชนิด 16 ซึ่งทำให้เกิดอาการที่ไม่รุนแรง และหายได้เองเป็นส่วนใหญ่ ที่พบน้อยแต่รุนแรงคือ ไวรัสเอนเทอโรชนิด 71
โรคมือ เท้า และปากส่วนใหญ่พบในเด็ก เป็นโรคที่พบได้บ่อย การติดต่อค่อนข้างง่ายผ่านทางการสัมผัสสารคัดหลั่ง เช่น น้ำลาย หรืออุจจาระของผู้ป่วย โรคนี้ส่วนใหญ่ติดต่อจากการกินอาหาร น้ำดื่ม การดูดเลียนิ้วมือ หรือของเล่นที่ปนเปื้อนเชื้อที่ออกมากับอุจจาระน้ำเหลืองจากตุ่มน้ำที่ผิวหนัง หรือละอองน้ำมูก น้ำลายของผู้ป่วย พบน้อยที่จะติดต่อโดยการสูดเอาละอองน้ำมูกน้ำลายที่ผู้ป่วยไอหรือจามรด มักมีการระบาดเป็นกลุ่มเล็กในสถานเลี้ยงเด็กหรือโรงเรียนอนุบาล ส่วนใหญ่พบในช่วงฤดูร้อนหรือฤดูใบไม้ร่วง ระยะฟักตัวประมาณ 3-7 วัน
โรคนี้พบน้อยในผู้ใหญ่ แต่ผู้ที่มีภูมิคุ้มกันบกพร่องอาจติดเชื้อได้ง่าย โรคนี้เป็นคนละโรคกับโรคเท้าและปาก (Foot-and-mouth disease) ซึ่งเกิดกับวัว แกะ แม้จะเกิดจากไวรัสในแฟมิลีพิคอร์นาไวริดีเหมือนกันก็ตาม
พยาธิสรีรวิทยา

ผู้ป่วยส่วนใหญ่ติดเชื้อผ่านทางการสัมผัสอุจจาระผ่านทางปาก (fecal-oral route) หรือทางการสัมผัสรอยโรคที่ผิวหนังหรือสารคัดหลั่งจากช่องปากโดยตรง ต่อมาจึงเกิดมีการเพิ่มจำนวนของไวรัสในเลือด จากนั้นไวรัสจึงรุกรานเข้าไปยังผิวหนังและเยื่อบุ การตายของเซลล์เยื่อบุแบบอะพอพโทซิสที่เกิดเป็นบริเวณกว้างจะทำให้เกิดรอยโรคซึ่งมีลักษณะเฉพาะของโรคนี้
อาการ

อาการแรกเริ่มเหมือนกับการติดเชื้อไวรัสทั่วไป คือมีความรู้สึกไม่สบายตัวประมาณ 1-2 วัน จากนั้นเริ่มมีไข้ หลังติดเชื้อ 3-7 วัน เด็กจะมีอาการไข้ และอาจมีอาการอ่อนเพลีย เบื่ออาหารร่วมด้วย หลังจากนั้น 1-2 วัน จะมีน้ำมูก เจ็บปาก เจ็บคอ ไม่ยอมดูดนม ไม่อยากกินอาหาร เด็กเล็กอาจร้องงอแง เมื่อตรวจดูในปากพบจุดนูนแดงๆ หรือมีน้ำใสอยู่ข้างใต้ ขึ้นตามเยื่อบุปาก ลิ้นและเหงือก ซึ่งต่อมาจะแตกกลายเป็นแผลตื้นๆ และมีอาการเจ็บมาก ซึ่งต่อมาจะกลายเป็นแผลในปาก อาจขึ้นบนลิ้น กระพุ้งแก้ม หรือเพดานอ่อนได้
ในเวลาไล่เลี่ยกันก็จะมีผื่นขึ้นที่มือและเท้า ในเด็กบางคนขึ้นในฝ่ามือ ฝ่าเท้า หรือแก้มก้น โดยตอนแรกมักขึ้นเป็นจุดแดงราบก่อน แล้วกลายเป็นตุ่มน้ำตามมา ขนาดเส้นผ่าศูนย์กลางประมาณ 3-7 มิลลิเมตร มักไม่คันไม่เจ็บ บางรายเป็นส่วนน้อยที่มีอาการคัน อาการไข้มักเป็นอยู่ 3-4 วันก็ทุเลาไปเอง ส่วนแผลในปากมักจะหายได้เองภายใน 1 สัปดาห์ และตุ่มน้ำที่มือและเท้าจะหายได้เองภายใน 10 วัน ในรายที่เป็นรุนแรง (ซึ่งพบเป็นส่วนน้อย) อาจมีอาการปวดศีรษะมาก อาเจียนรุนแรง ซึม ไม่ค่อยรู้ตัว มีอาการชัก แขนขาอ่อนแรง หรือหายใจหอบเหนื่อย
ส่วนใหญ่มักจะหายได้เองภายใน 7-10 วัน (เต็มที่ไม่เกิน 2 สัปดาห์) โดยจะมีไข้อยู่เพียง 3-4 วันแรก ส่วนน้อยที่อาจเกิดภาวะแทรกซ้อนดังกล่าวตามมา ซึ่งหากรุนแรงมากอาจทำให้เสียชีวิตได้
พยากรณ์โรค

พยากรณ์โรคโดยทั่วไปดีมาก ผู้ป่วยเกือบทั้งหมดจะหายเป็นปกติได้แม้ไม่ได้รับการรักษา ภาวะแทรกซ้อนนั้นพบได้น้อยมาก โดยอาจมีเยื่อหุ้มสมองอักเสบแบบไม่ติดเชื้อ (aseptic meningitis) และภาวะแทรกซ้อนทางระบบประสาทอื่นๆ ได้ แต่ส่วนใหญ่หายได้เองโดยไม่จำเป็นต้องได้รับการรักษาจำเพาะ
ผู้ป่วยบางส่วนอาจเจ็บแผลในปากมาก จนทำให้ไม่สามารถกินอาหารและน้ำได้ อาจทำให้เกิดภาวะขาดน้ำ ซึ่งเป็นภาวะแทรกซ้อนที่พบได้บ่อยที่สุดอย่างหนึ่ง
aseptic meningitis อาจพบในโรคมือ เท้า และปาก ที่เกิดจากไวรัสคอกแซคกี ส่วนการติดเชื้อ EV-71 นั้นมีอุบัติการณ์ของภาวะแทรกซ้อนทางระบบประสาทมากกว่า ภาวะแทรกซ้อนเหล่านี้ เช่น กลุ่มอาการคล้ายโปลิโอ เยื่อหุ้มสมองอักเสบแบบไม่พบเชื้อ สมองอักเสบ สมองและไขสันหลังอักเสบ ภาวะกล้ามเนื้อเสียการประสานงานจากสมองน้อยเฉียบพลัน โรคไขสันหลังอักเสบตามขวางเฉียบพลัน กลุ่มอาการกิลแลง บาร์เร opsomyoclonus syndrome และความดันในกะโหลกศีรษะสูงชนิดไม่ร้าย ซึ่งส่วนใหญ่เกิดจากสาเหตุทาง immunopathology หรือความเสียหายต่อเกรย์แมทเทอร์ที่เกิดจากไวรัส
ภาวะแทรกซ้อนกับระบบหัวใจและปอดนั้นเกิดขึ้นได้แต่น้อยมาก ภาวะแทรกซ้อนเหล่านี้เช่น กล้ามเนื้อหัวใจอักเสบ interstitial pneumonitis และ pulmonary edema ผู้ป่วยที่ติดเชื้อไวรัสคอกแซกกีมีโอกาสเกิดภาวะแทรกซ้อนทางระบบประสาทและผลที่ตามมาได้น้อยกว่าผู้ป่วยที่ติดเชื้อ EV-71 โดย Chang และคณะ ได้วิเคราะห์การระบาดของโรคมือ เท้า และปากในไต้หวันเมื่อ ค.ศ. 1998 พบว่าผู้ป่วยที่ติดเชื้อ EV-71 68% ไม่มีภาวะแทรกซ้อนใดๆ 32% มีภาวะแทรกซ้อน ซึ่ง 7.3% มี aseptic meningitis, 4.5% มี encephalomyelitis และ 6.8% มี pulmonary edema ที่รุนแรงถึงขั้นเสียชีวิต (ผู้ป่วย 7.9% เสียชีวิต และ 4% มีผลติดตัวจากภาวะแทรกซ้อน) ส่วนในผู้ป่วยที่ติดเชื้อ coxsackievirus A16 94% ไม่มีภาวะแทรกซ้อน มีเพียง 6.3% ที่มีภาวะแทรกซ้อนเป็น aseptic meningitis และไม่มีผู้เสียชีวิตหรือมีผลติดตัวจากภาวะแทรกซ้อน
Chong และคณะ ศึกษาการระบาดในสิงคโปร์เมื่อ ค.ศ. 2000 พบว่าการมีอาการอาเจียน เม็ดเลือดขาวสูง และการไม่พบรอยโรคในปาก เป็นปัจจัยเสี่ยงที่พยากรณ์ว่าผู้ป่วยอาจมีภาวะแทรกซ้อนถึงเสียชีวิตได้
การสังเกตแยกโรค

ในระยะแรกที่มีไข้ เจ็บคอ น้ำมูก อาจคิดว่าเป็นเพียงไข้หวัด ถ้าเป็นไข้หวัดก็มักจะไม่มีอาการเป็นแผลในปาก และมีตุ่มน้ำตามมือและเท้าตามมา ในระยะที่พบแผลในปากอาจทำให้คิดว่าเป็น แผลแอฟทัส (aphthous ulcer) ซึ่งส่วนใหญ่จะไม่มีไข้ และตุ่มน้ำตามมือและเท้า แผลในปากมักจะหายได้เองภายใน 1-2 สัปดาห์ นอกจากนี้ อาการขึ้นตุ่มน้ำใสตามผิวหนัง อาจเกิดจากโรคอื่น เช่น เริม จะมีตุ่มขึ้นเป็นหย่อมเล็กๆ เพียงหย่อมเดียว ไม่กระจายอยู่หลายแห่ง และมักไม่มีไข้ มักจะแตกเป็นแผลตกสะเก็ด และหายได้เองภายใน 1 สัปดาห์ อีสุกอีใส จะมีไข้และผื่นขึ้นพร้อมกันใน 1-2 วันแรก ผื่นมีลักษณะเป็นจุดแดง ตุ่มนูนและกลายเป็นตุ่มใส กระจายตามใบหน้า ลำตัว และแขนขา บางครั้งอาจขึ้นในช่องปากร่วมด้วย
เมื่อแพทย์วินิจฉัยว่าเป็นโรคนี้ และไม่พบว่ามีอาการแทรกซ้อน ก็จะให้การดูแลรักษาตามอาการ  เช่น ให้ยาลดไข้ ยาชาทาแผลในปาก (ถ้าเจ็บมาก) ถ้าตุ่มกลายเป็นหนองหรือพุพองก็จะให้ยาปฏิชีวนะ เช่น เพนิซิลลินวี อะม็อกซีซิลลิน อีริโทรไมซิน เป็นต้น ถ้ามีภาวะขาดน้ำเนื่องจากกินและดื่มไม่ได้ ก็จะให้สารน้ำทางหลอดเลือดดำ ในรายที่มีภาวะแทรกซ้อนรุนแรง ก็จำเป็นต้องรับเด็กไว้รักษาในโรงพยาบาลหรือส่งต่อให้ผู้เชี่ยวชาญดูแลต่อไป
การรักษา

ส่วนใหญ่หายได้โดยไม่ต้องใช้ยา เนื่องจากโรคนี้เป็นโรคจากเชื้อไวรัส ปัจจุบันยังไม่มีการรักษาจำเพาะที่สามารถรักษาโรคนี้ให้หายได้ดีกว่าการรักษาประคับประคอง เพราะฉะนั้นการรักษาส่วนใหญ่จะเน้นไปที่การบรรเทาอาการตามที่มี เช่น การใช้ยาแก้ปวด เพื่อบรรเทาความเจ็บแผล เป็นต้น ผู้ป่วยเด็กโตหรือผู้ใหญ่มักมีอาการไม่มาก และเป็นอยู่ไม่เกิน 1 สัปดาห์ หรืออาจเป็นนานกว่านั้นได้แต่พบน้อย
การป้องกัน > วัคซีน

มีวัคซีนป้องกันการติดเชื้อ EV71 ซึ่งเป็นสาเหตุหนึ่งของโรคนี้ ผลิตโดยประเทศจีน มีใช้ตั้งแต่เดือนธันวาคม ค.ศ. 2015
ข้อแนะนำสำหรับการป้องกันดูแลโรค มือ เท้า ปาก

1.พ่อแม่ผู้ปกครอง ควรแนะนำสุขอนามัยส่วนบุคคลแก่บุตรหลาน และผู้ดูแลเด็ก โดยเฉพาะ การล้างมือให้สะอาดทุกครั้งก่อนการเตรียมอาหารหรือก่อนรับประทานอาหาร และหลังขับถ่าย ผู้ดูแลควรมีการล้างมือบ่อยๆ ด้วยน้ำสบู่โดยเฉพาะอย่างยิ่ง หลังทำความสะอาดก้นให้เด็ก การรักษาสุขอนามัยในการรับประทานอาหาร เช่น การใช้ช้อนกลาง หลีกเลี่ยงการใช้แก้วน้ำร่วมกัน นอกจากนั้น ควรให้เด็กอยู่ในที่ที่มีการระบายอากาศที่ดี ไม่พาเด็กเล็กไปในที่แออัด
2.ผู้ประกอบการในสถานเลี้ยงเด็กควรดูแลให้มีการปฏิบัติตามมาตรฐานด้าน สุขลักษณะของสถานที่อย่างสม่ำเสมอ เช่น การเช็ดถูอุปกรณ์เครื่องเรือน เครื่องเล่น หรืออุปกรณ์การเรียนการสอนต่างๆ ด้วยน้ำยาฆ่าเชื้อโรคเป็นประจำ รวมทั้งการกำจัดอุจจาระให้ถูกต้องและล้างมือบ่อยๆ
3.ในโรงเรียนอนุบาล และโรงเรียนประถมศึกษา ควรเพิ่มเติมความรู้เรื่องโรคและการป้องกันตนเอง เช่น ไม่คลุกคลีใกล้ชิดกับเด็กป่วย การล้างมือและการรักษาสุขอนามัยส่วนบุคคล ผู้ดูแลสระว่ายน้ำ ควรรักษาสุขลักษณะของสถานที่ตามประกาศของกรมอนามัย เพื่อป้องกันการระบาดของ โรคมือ เท้า ปาก
4.ในกรณีที่เด็กมีอาการป่วยซึ่งสงสัยเป็นโรคมือ เท้า ปาก ควรรีบพาไปพบแพทย์ทันที และแยก เด็กอื่นไม่ให้คลุกคลีใกล้ชิดกับเด็กป่วย โดยเฉพาะอย่างยิ่ง ในพื้นที่ที่มีการระบาด หากเด็กมีตุ่ม ในปาก โดยที่ยังไม่มีอาการอื่น ให้หยุดเรียน อยู่บ้านไว้ก่อน ให้เด็กที่ป่วยขับถ่ายอุจจาระลงในที่รองรับ แล้วนำไปกำจัดให้ถูกสุขลักษณะในส้วม หากเด็กมีอาการป่วยรุนแรงขึ้น เช่น ไม่ยอม ทานอาหาร ไม่ยอมดื่มน้ำ ต้องรีบพาไปรับการรักษาที่โรงพยาบาลใกล้บ้านทันที
5.สำหรับท่านที่จะพาบุตรหลานที่เป็นเด็กเล็กไปต่างประเทศที่มีการระบาด สามารถเดินทางได้ตามปกติ โดยให้ปฏิบัติตนตามสุขลักษณะที่ดี หลีกเลี่ยงพาบุตรหลานไปสถานที่แออัด และหากบุตรหลานมีอาการป่วยที่สงสัยโรคมือ เท้า ปาก ให้พาไปพบแพทย์
6.การทำความสะอาดพื้นผิวต่างๆ ที่เด็กป่วยสัมผัส ทั้งในบ้าน สถานศึกษา สถานที่สาธารณะ เช่น ห้างสรรพสินค้า แนะนำให้ทำความสะอาดด้วยแบบสบู่ หรือผงซักฟอก ปกติก่อน แล้วตามด้วยน้ำยาฟอกขาว เช่น คลอรอกซ์ ไฮเตอร์ ทิ้งไว้ 10 นาที แล้วล้าง/เช็ด/แช่ ด้วยน้ำสะอาด เพื่อป้องกันสารเคมีตกค้าง ส่วนของเล่นที่เด็กอาจเอาเข้าปากได้ ให้ทำความสะอาดด้วยสบู่หรือผงซักฟอกตามปกติ และนำไปผึ่งแดด
การระบาดใน พ.ศ. 2555

การระบาดของโรคใน พ.ศ. 2555 นับว่ามีการระบาดมากที่สุดในรอบ 30 ปี ส่งผลให้โรงเรียนทั่วประเทศไทยต้องปิดการเรียนการสอนเป็นจำนวนมาก เริ่มตั้งแต่วันที่ 16 กรกฎาคม พ.ศ. 2555 เป็นต้นมา มีผู้ป่วยรวม 17,000 ราย เสียชีวิต 2 ราย ทั้งนี้เชื้อที่ระบาดในครั้งนี้เป็น คอกแซคกี เอ6 ซึ่งส่วนใหญ่ก่อให้เกิดโรคมือเท้าปาก มีโอกาสน้อยที่จะทำให้เกิดสมองอักเสบหรือกล้ามเนื้อหัวใจอักเสบ
แหล่งข้อมูลอื่น

โรคมือ-เท้า-และปาก จาก ห้องสมุด E LIB
โรคมือเท้าปาก เก็บถาวร 2011-08-05 ที่ เวย์แบ็กแมชชีน จาก THAILAB ONLINE เก็บถาวร 2011-07-22 ที่ เวย์แบ็กแมชชีน
| --- | --- |
การจำแนกโรค: DICD-10: B08.4 ICD-9-CM: 074.3 MeSH: D006232 DiseasesDB: 5622
ทรัพยากรภายนอก: MedlinePlus: 000965 eMedicine: derm/175 Patient UK: โรคมือ เท้า และปาก
โรงเรียนธนบุรีวรเทพีพลารักษ์

| โรงเรียนธนบุรีวรเทพีพลารักษ์ Thonbureeworatepeepalaruk School> ที่ตั้ง |
| --- | --- |
131/1-2 ถนนเทอดไท แขวงตลาดพลู เขตธนบุรี กรุงเทพมหานคร 10600   
ข้อมูล
ประเภท: โรงเรียนรัฐบาล โรงเรียนมัธยมศึกษา
คำขวัญ: บาลี: สิปฺปธมฺมํ ปฏิสํยุตโต วุฑฺฒิ ปปฺโปติ ฐานโส (ผู้เรียนดี มีคุณธรรม และบำเพ็ญประโยชน์ ย่อมได้รับความเจริญตามฐานะ)
สถาปนา: 6 ธันวาคม พ.ศ. 2525
ผู้ก่อตั้ง: ขุนวรเทพีพลารักษ์ (แม้น จวบสินเอี่ยม)
ผู้บริหาร: นายอำนาจ ชีวังกูล
ชั้นเรียนที่เปิดสอน: มัธยมศึกษา
สี:     แดง-เหลือง-เขียว
เพลง: เพลงศักดิ์ศรี ธ.บ.ว.
สังกัด: สำนักงานเขตพื้นที่การศึกษามัธยมศึกษาเขต 1 สพฐ.
เว็บไซต์: www.thonburee.ac.th
โรงเรียนธนบุรีวรเทพีพลารักษ์โรงเรียนธนบุรีวรเทพีพลารักษ์ (กรุงเทพมหานคร)
โรงเรียนธนบุรีวรเทพีพลารักษ์ (อังกฤษ: Thonbureeworatepeepalaruk School; อักษรย่อ : ธ.บ.ว./ TBW) เป็นโรงเรียนสหศึกษา ระดับชั้น มัธยมศึกษา สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐาน (ชื่อเดิม: กรมสามัญศึกษา) กระทรวงศึกษาธิการ ก่อตั้งโดย ขุนวรเทพีพลารักษ์ (แม้น จวบสินเอี่ยม) ได้รับการสถาปนาขึ้นในวันที่ 6 ธันวาคม 2525 โดยเป็นโรงเรียนรัฐบาลของประเทศไทย
แหล่งข้อมูลอื่น

เว็บไซต์ทางการ
โรงพยาบาลบีเอ็นเอช

| โรงพยาบาลบีเอ็นเอช |
| --- | --- |


ประเภท: โรงพยาบาลของเอกชน
ที่ตั้ง: ถนนคอนแวนต์ แขวงสีลม เขตบางรัก กรุงเทพมหานคร  13°43′29″N 100°32′3″E﻿ / ﻿13.72472°N 100.53417°E﻿ / 13.72472; 100.53417
ข้อมูลทั่วไป
ก่อตั้ง: 20 สิงหาคม พ.ศ. 2440
ผู้อำนวยการ: นายแพทย์ปิยภัทร นภวัชรกุล
จำนวนเตียง: 100
เว็บไซต์: www.bnhhospital.com
โรงพยาบาลบีเอ็นเอช (อังกฤษ: BNH Hospital) เป็นโรงพยาบาลของเอกชน ตั้งอยู่ที่ 9/1 ถนนคอนแวนต์ แขวงสีลม เขตบางรัก กรุงเทพมหานคร เป็นโรงพยาบาลที่ได้รับการรับรองมาตราฐานโรงพยาบาลระหว่างประเทศ JCI เป็นสถานพยาบาลเอกชนแห่งแรกในประเทศไทย โรงพยาบาลบีเอ็นเอชบริหารงานโดยบริษัท บี เอ็นเอช เมดิเคิล เซ็นเตอร์ จำกัด โดยมีบริษัท กรุงเทพดุสิตเวชการ จำกัด (มหาชน) เป็นผู้ถือหุ้นรายใหญ่ร้อยละ 91.48
ประวัติ

จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง บ้านพยาบาล ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง บ้านพยาบาล หรือ เนอสซิ่งโฮม ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง บ้านพยาบาล ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ
ศูนย์แพทย์เฉพาะทาง

โรงพยาบาลบีเอ็นเอชมีศูนย์แพทย์เฉพาะทางดังนี้
| --- | --- |
 BNH Breast's Health Centre  Royal Life Anti-Aging Centre  คลินิกต้อหิน  คลินิกศัลยกรรมลำไส้ใหญ่ และทวารหนัก  คลินิกสุขภาพเท้า  คลินิกเฟิร์มพลัส โรงพยาบาล BNH  คลินิกเวชศาสตร์การท่องเที่ยวนานาชาติ  ศูนย์กระดูกสันหลัง  ศูนย์ตรวจสุขภาพ  ศูนย์ทันตกรรม  ศูนย์ผิวพรรณ และความงาม  ศูนย์ภาพวินิจฉัยทางการแพทย์  ศูนย์ระบบทางเดินอาหาร  ศูนย์รักษาผู้มีบุตรยาก:  ศูนย์รักษาระบบปัสสาวะสตรี  ศูนย์สุขภาพชาย  ศูนย์สุขภาพสตรี  ศูนย์หัวใจ  ศูนย์หัวไหล่และข้อ  แผนกกุมารเวช  แผนกตา  แผนกทารกแรกเกิด  แผนกศัลยกรรมทั่วไปและศัลยกรรมกระดูก  แผนกหู คอ จมูก  แผนกอายุรกรรม  แผนกเวชศาสตร์ฉุกเฉิน  แผนกเวชศาสตร์ฟื้นฟู และกายภาพบำบัด
รางวัล

Joint Commission International (JCI) Accreditation
Hospital Accreditation (HA) of Thailand
AustCham Thailand Business Awards 2007 Best Services Company
TCCC Business Excellent Award 2007 Best Professional Service
การเดินทาง

รถไฟฟ้าบีทีเอส ลงที่ สถานีศาลาแดง
รถไฟฟ้าใต้ดิน ลงที่ สถานีสีลม
รถโดยสารประจำทาง สาย 15, 22, 76, 77, 514
แผนที่การเดินทาง เก็บถาวร 2016-03-07 ที่ เวย์แบ็กแมชชีน
แหล่งข้อมูลอื่น

เว็บไซต์อย่างเป็นทางการ
โรงพยาบาลบีเอ็นเอช
โรงเรียนนายางกลักพิทยาคม

| โรงเรียนนายางกลักพิทยาคม nayangklukpittayakom nayangklukpittayakom |
| --- | --- |

ที่ตั้ง
1051 ม.1  ตำบลนายางกลัก อำเภอเทพสถิต จังหวัดชัยภูมิ
ข้อมูล
ชื่ออื่น: น.พ.(NP)
ประเภท: รัฐบาล โรงเรียนมัธยมศึกษาขนาดกลาง
คำขวัญ: ขันติ ธีรํสส ลํ กาโร (ความอดทนเป็นเครื่องประดับของนักปราชญ์)
หน่วยงานกำกับ: สพม.
ผู้อำนวยการ: นางสาวสายฝน ทวีแก้ว
ระดับปีที่จัดการศึกษา: ม.1-ม.6
เพลง: เพลงมาร์ชนายางกลัก
โรงเรียนนายางกลักพิทยาคม (อังกฤษ: nayangklukpittayakom School; อักษรย่อ: น.พ., N.P.) เป็นโรงเรียนรัฐบาลในอำเภอเทพสถิต จังหวัดชัยภูมิ เปิดสอนในระดับชั้นมัธยมศึกษา ปัจจุบันมีอายุ 34 ปี ปัจจุบันอยู่ในสังกัดสำนักงานเขตพื้นที่การศึกษามัธยมศึกษาเขต 30 กระทรวงศึกษาธิการ มีเนื้อที่ 64 ไร่ ประกอบด้วยอาคารเรียน 4 หลัง
โรงเรียนนายางกลักพิทยาคมเปิดสอนในระดับมัธยมศึกษาตอนปลายสายสามัญ โดยแบ่งตามกลุ่มสาระการเรียนรู้ที่เน้น ได้แก่ แผนการเรียนวิทยาศาสตร์-คณิตศาสตร์ และแผนการเรียนทั่วไป
โรงสีปริญญา

ผู้ออกปริญญาปลอม
โรงสีปริญญา (อังกฤษ: diploma mill หรือ degree mill) เป็นธุรกิจที่จำหน่ายประกาศนียบัตรชั้นสูงหรือปริญญาอย่างไม่ชอบด้วยกฎหมาย คำว่าโรงสีปริญญายังใช้อย่างเหยียดหยามเพื่อบ่งบอกถึงสถาบันการศึกษาใด ๆ ที่มีมาตรฐานต่ำในการรับเข้าเรียนและการสำเร็จการศึกษา มีอัตราการบรรจุเข้าทำงานต่ำหรือเงินเดือนเริ่มต้นเฉลี่ยของผู้สำเร็จการศึกษาในระดับต่ำ
ปริญญาสามารถปลอมแปลงหรือบิดเบือนได้ ธุรกิจเหล่านี้อาจอ้างว่าให้เครดิตสำหรับประสบการณ์ชีวิตที่เกี่ยวข้อง แต่ไม่มีโปรแกรมการประเมินการเรียนรู้ที่มีมาก่อนที่แท้จริง ธุรกิจเหล่านี้ยังอาจอ้างถึงการประเมินประวัติการทำงานหรือวิทยานิพนธ์เพื่อให้มีความน่าเชื่อถือ โรงสีปริญญามักได้รับการสนับสนุนจากโรงสีรับรองคุณภาพ (accreditation mill) ที่ก่อตั้งขึ้นเพื่อจุดประสงค์ในการทำให้ดูน่าเชื่อถือ
ศัพทวิทยา

คำในภาษาอังกฤษของ "โรงสีปริญญา" คือ "diploma mill" เดิมมีความหมายถึงสถาบันที่ให้ปริญญาบนพื้นฐานของการผลิตจำนวนมากและการทำกำไรเหมือนกับโรงงาน ความหมายในภาพกว้างกว่านั้นจะหมายถึงสถาบันใด ๆ ที่ให้คุณวุฒิโดยไม่มีการรับรองหรือไม่อยู่บนพื้นฐานของการประเมินทางวิชาการที่เหมาะสม แม้ว่าโดยทั่วไปคำว่า "degree mill" และ "diploma mill" มักใช้สลับกันได้ แต่บางครั้งในแวดวงวิชาการมีการแยกให้แตกต่างกัน โดย "degree mill" ออกปริญญาจากสถาบันที่ไม่ได้รับการรับรองซึ่งอาจถูกกฎหมายในบางรัฐ แต่โดยทั่วไปไม่ชอบด้วยกฎหมาย ส่วน "diploma mill" ออกปริญญาปลอมที่มีชื่อของมหาวิทยาลัยจริง
ปริญญาอาจมีการมอบอย่างถูกกฎหมายโดยไม่มีการศึกษาใด ๆ ได้โดยถือเป็นการยอมรับอำนาจหรือประสบการณ์ หากเป็นการมอบเป็นกรณีพิเศษ ปริญญาเช่นนี้จะเรียกว่าปริญญากิตติมศักดิ์ (honorary degree หรือ honoris causa degree) นอกจากนี้ในบางมหาวิทยาลัย ผู้มีวิทยฐานะต่ำกว่า (เช่นปริญญาตรี) อาจได้รับปริญญากิตติมศักดิ์วิทยฐานะสูงกว่า (เช่นปริญญาโท) โดยไม่ต้องผ่านการศึกษา
คำว่า "diploma mill" อาจใช้ในเชิงเหยียดหยามเพื่อบ่งบอกถึงสถาบันการศึกษาที่ถูกต้องตามกฎหมายแต่มีมาตรฐานต่ำในการรับเข้าเรียน และมีอัตราการบรรจุเข้าทำงานต่ำ เช่นโรงเรียนที่แสวงผลกำไร
ดูเพิ่ม

เกรดเฟ้อ
สำนักพิมพ์แบบเปิดที่ล่าเหยื่อ
บรรณานุกรม

Levicoff, Steve: Name It and Frame It?: New Opportunities in Adult Education and How to Avoid Being Ripped Off by 'Christian' Degree Mills. Self-published. (4th ed., 1995)
Bear, John: Bear's Guide to Earning Degrees by Distance Learning, Ten Speed Press, 2001
Noble, David: Digital Diploma Mills: The Automation of Higher Education, Monthly Review Press, 2002, ISBN 1-58367-061-0
Checcacci, Claudia; Finocchietti, Carlo; Lantero, Luca: Cimea – against the mills: How to spot and counter diploma mills, CIMEA – Italian Naric centre, 2010
แหล่งข้อมูลอื่น

Diploma Mills ที่เว็บไซต์ Curlie
โรคหัด

| โรคหัด |
| --- | --- |
ชื่ออื่น: Measles, morbilli, rubeola, red measles, English measles

ผื่นของผู้ป่วยโรคหัดในวันที่สี่หลังเริ่มแสดงอาการ
สาขาวิชา: โรคติดเชื้อ
อาการ: ไข้ ไอ มีน้ำมูก ตาแดง มีผื่น
ภาวะแทรกซ้อน: ปอดบวม, ชัก, สมองอักเสบ, สมองอักเสบทั่วแบบกึ่งเฉียบพลัน
การตั้งต้น: 10–12 วันหลังได้รับเชื้อ
ระยะดำเนินโรค: 7–10 วัน
สาเหตุ: ไวรัสโรคหัด
การป้องกัน: วัคซีนโรคหัด
การรักษา: รักษาตามอาการ
ความชุก: ปีละ 20 ล้านคน
การเสียชีวิต: 73,400 (ค.ศ. 2015)
โรคหัด (อังกฤษ: measles) เป็นโรคติดเชื้อชนิดหนึ่งที่ติดต่อกันได้ง่ายมาก เกิดจากเชื้อไวรัสหัด ในระยะแรกผู้ป่วยจะมีไข้ ซึ่งมักเป็นไข้สูง (>40 องศาเซลเซียส) ไอ น้ำมูกไหลจากเยื่อจมูกอักเสบ และตาแดงจากเยื่อตาอักเสบ ในวันที่ 2-3 จะเริ่มมีจุดสีขาวขึ้นในปาก เรียกว่าจุดของคอปลิก จากนั้นในวันที่ 3-5 จะเริ่มมีผื่นเป็นผื่นแดงแบน เริ่มขึ้นที่ใบหน้า จากนั้นจึงลามไปทั่วตัว อาการมักเริ่มเป็น 10-12 หลังจากรับเชื้อ และมักเป็นอยู่ 7-10 วันสามารถพบภาวะแทรกซ้อนได้ราว 30% ซึ่งภาวะแทรกซ้อนเหล่านี้ได้แก่ ท้องร่วง ตาบอด สมองอักเสบ ปอดอักเสบ และอื่น ๆ โรคนี้เป็นคนละโรคกับโรคหัดเยอรมันและหัดกุหลาบ
โรคหัดติดต่อทางอากาศ เชื้อหัดจะออกมาพร้อมกับการไอและการจามของผู้ป่วย นอกจากนี้ยังอาจติดต่อผ่านการสัมผัสน้ำลายหรือน้ำมูกของผู้ป่วยได้ด้วย หากมีผู้ที่ไม่มีภูมิคุ้มกันและอยู่ในที่เดียวกันกับผู้ติดเชื้อ จะเกิดการติดเชื้อถึงเก้าในสิบ ผู้ติดเชื้อจะสามารถแพร่เชื้อให้คนอื่นได้ตั้งแต่ 4 วันก่อนมีอาการ ไปจนถึง 4 วัน หลังเริ่มมีผื่น. ส่วนใหญ่เมื่อเป็นแล้วจะไม่เป็นอีก การตรวจหาเชื้อไวรัสในผู้ป่วยรายที่สงสัย จะมีประโยชน์ในการควบคุมโรค
วัคซีนโรคหัดสามารถป้องกันการติดเชื้อได้เป็นอย่างดี ผลจากการใช้วัคซีนนี้ทำให้จำนวนผู้เสียชีวิตจากโรคหัดลดลงถึง 75% ในช่วง ค.ศ. 2000-2013 ซึ่งเด็กทั่วโลกถึง 85% ได้รับวัคซีนนี้ ปัจจุบันยังไม่มีการรักษาแบบจำเพาะ มีแต่เพียงการใช้การรักษาบรรเทาอาการเท่านั้น เช่น การให้สารน้ำชดเชยทางปาก กินอาหารที่มีประโยชน์ และใช้ยาลดไข้ อาจต้องใช้ยาปฏิชีวนะก็ต่อเมื่อมีการติดเชื้อแบคทีเรียแทรกซ้อน เช่น เป็นปอดอักเสบ ในกลุ่มประเทศกำลังพัฒนาที่ผู้ป่วยอาจขาดสารอาหาร การให้วิตามินเอก็เป็นที่แนะนำ
ในแต่ละปีจะมีผู้ป่วยโรคหัดประมาณ 20 ล้านคน ส่วนใหญ่อยู่ในพื้นที่กำลังพัฒนาของทวีปแอฟริกาและทวีปเอเชีย โรคนี้เป็นโรคที่ป้องกันได้ด้วยวัคซีนที่เป็นสาเหตุการเสียชีวิตจำนวนมากที่สุดในโลก เมื่อ ค.ศ. 1980 มีคนเสียชีวิตจากโรคหัดถึง 2.6 ล้านคน และลดเหลือ 545,000 คนใน ค.ศ. 1990 และ 73,000 ใน ค.ศ. 2014 ผู้ป่วยที่เสียชีวิตส่วนใหญ่อายุน้อยกว่า 5 ปี อัตราการเสียชีวิตโดยรวมอยู่ที่ 0.2% แต่อาจสูงได้ถึง 10% ในผู้ที่ขาดสารอาหาร ปัจจุบันยังเชื่อว่าโรคนี้ไม่ติดไปยังสัตว์อื่น ในประเทศสหรัฐอเมริกาก่อนมีการใช้วัคซีนจะมีผู้ป่วยโรคหัดประมาณปีละ 3-4 ล้านคน ซึ่งหลังจากมีการใช้วัคซีนอย่างกว้างขวาง โรคหัดก็ถูกกำจัดหมดไปจากอเมริกาเมื่อ ค.ศ. 2016
สาเหตุ

เกิดจากเชื้อไวรัสมีเซิล (Measles virus) ซึ่งจะพบมากในน้ำลายของผู้ป่วยติดต่อโดยการไอ จาม หายใจรดกัน หรือการสัมผัสสิ่งของเครื่องใช้ร่วมกัน ระยะฟักตัว 9-11 วัน
อาการ

มีอาการตัวร้อนขึ้นทันทีทันใด ในระยะแรกมีอาการคล้ายไข้หวัด แต่ผิดกันตรงที่จะมีไข้สูงตลอดเวลา กินยาลดไข้ ไข้ก็ไม่ลด เด็กจะซึม กระสับกระส่าย ร้องกวน เบื่ออาหาร มีน้ำมูกใส ๆ ไอแห้ง ๆ น้ำตาไหล ไม่สู้แสง หนังตาบวม จะมีอาการถ่ายเหลวบ่อยครั้งเหมือนท้องเดินในระยะก่อนที่จะมีผื่น หรืออาจชักจากไข้สูงผื่นของหัดจะขึ้นจากตีนผม ซอกคอก่อน แล้วลามไปตามใบหน้าลำตัวและแขนขา
ลักษณะเฉพาะของหัดคือจะมีผื่นขึ้นหลังมีไข้ 3-4 วัน มักจะขึ้นในวันที่ 4 ของไข้ เป็นผื่นเท่าหัวเข็มหมุดที่ตีนผมก่อนและซอกคอ ผื่นนี้จะจางหายได้เมื่อดึงรั้งผิวหนังให้ตึง เป็นแผ่นกว้าง รูปร่างไม่แน่นอน อาจมีผื่นคันเล็กน้อย ผื่นจะไม่จางหายไปในทันที จะจางหายไปใน 4-7 วัน และจะเหลือให้เห็นเป็นรอยสีน้ำตาล บางราย